<classify> KOCHA wa Dodoma FC, Jamhuri Kihwelo Julio amesema anatamani kucheza mchezo wa kirafi ki na Simba inayofundishwa na kocha Mbelgiji Patrick Aussems.Julio ambaye timu yake ilicheza na Simba B kwenye tamasha la Simba Day na kufungwa bao 1-0, alisema matokeo hayo hayamsumbui kikubwa anaangalia kiwango cha timu.Nimefurahi Simba tumekutana nayo huku Ruangwa Lindi, ambako tumekuja kwa ajili ya mechi za kirafiki dhidi ya Namungo FC, hivyo nitatumia nafasi hiyo kumuomba kocha wa Simba mchezo wa kirafiki, alisema Julio.Julio alisema kwa sasa wanajiandaa na Ligi Daraja la Kwanza, hivyo wanahitaji michezo mingi ya kujipima nguvu na baada ya kurudi Lindi watakuwa Dar es Salaam, ambapo watacheza michezo kadhaa kabla ya kwenda Zanzibar.Tukitoka Lindi tutakwenda Dar es Salaam na naamini tutacheza michezo mingi ya kirafiki, pia tutakwenda Zanzibar, ambako pia tutacheza mechi zingine na baadae tutarudi Dodoma kujiandaa na Ligi Daraja la Kwanza inayotarajia kuanza Oktoba, amesema Julio.Leo Dodoma FC itacheza mchezo wa kirafiki dhidi ya Namungo FC katika Uwanja wa Halimashauri ya Ruangwa, ambao umepewa jina la Kassim Majaliwa na ulizinduliwa jana kwa wenyeji kucheza na Simba.  <topic>: MICHEZO 